
UPRAVNI ODJEL ZA PRAVNE
I ZAJEDNIČKE POSLOVE
KLASA: 112-02/26-02/12
URBROJ: 2198-10/1-26-2

Zadar, 5. studenog 2026. godine

Na temelju članka 19. stavka 1.i članka 116. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19, 17/25 – u daljnjem tekstu: Zakon), sukladno Pravilniku o unutarnjem redu upravnih tijela Zadarske županije („Službeni glasnik Zadarske županije“ broj 17/26, u daljnjem tekstu: Pravilnik), Planu prijma u službu u upravna tijela Zadarske županije u 2026. godini („Službeni glasnik Zadarske županije“ broj 1/26, 3/26, 4/26, 19/26, u daljnjem tekstu: Plan prijma) te Odluci o raspisivanju javnog natječaja za prijam u službu namještenika za tehničke poslove u Upravni odjel pravne i zajedničke poslove (KLASA: 112-02/26-02/12, URBROJ: 2198-10/1-26-1 od 5. studenog 2026. godine), pročelnica Upravnog odjela za pravne i zajedničke poslove, raspisuje 

JAVNI NATJEČAJ

za prijam u službu u Upravni odjel za pravne i zajedničke poslove, Odsjek zajedničke poslove, Pododsjek za poslove namještenika,  na radno mjesto:
- namještenik za tehničke poslove,  radno mjesto broj 74. iz Pravilnika, 1 izvršitelj, na neodređeno vrijeme, uz obvezan probni rad u trajanju od 3 mjeseca.

[bookmark: _Hlk121128097]Kandidati za navedeno radno mjesto, pored općih uvjeta propisanih člankom 12. stavkom 1. Zakona moraju ispunjavati i sljedeće posebne uvjete za prijam u službu i raspored na radno mjesto namještenik za tehničke poslove, radno mjesto broj 74. iz  Pravilnika, i to: 

-   srednja stručna sprema tehničke struke, položen vozački ispit B kategorije.

U službu ne može biti primljena osoba za koju postoji zapreka iz članka 15. i 16. Zakona, a što će po službenoj dužnosti za izabranog kandidata provjeriti Upravni odjel za pravne i zajedničke poslove Zadarske županije, Odsjek za službeničke odnose.

U pisanoj prijavi na javni natječaj navode se podaci podnositelja prijave (ime i prezime, adresa prebivališta, broj telefona, adresa elektroničke pošte, isključivo za potrebe postupka) i uz pisanu prijavu potrebno je priložiti slijedeću dokumentaciju:
[bookmark: _Hlk184114955][bookmark: _Hlk184112457]1. životopis,
2. dokaz o hrvatskom državljanstvu (ili preslika važeće osobne iskaznice ili putovnice ili vojne iskaznice ili domovnice),
3. presliku rodnog lista,
4. dokaz o odgovarajućoj razini obrazovanja i struci određenoj ovim javnim natječajem: preslika svjedodžbe o stečenoj stručnoj spremi odgovarajuće struke,
5. dokaz o položenom vozačkom ispitu B kategorije.
Sve isprave prilažu se u neovjerenoj preslici.

Osobni podaci kandidata obradit će se isključivo u svrhu provedbe javnog natječaja sukladno Zakonu o provedbi Opće uredbe o zaštiti podataka („Narodne novine“ broj 42/18) i Uredbe (EU) 2016/679.

Kandidati koji ostvaruju pravo prednosti pri zapošljavanju prema posebnom zakonu, dužni su u prijavi na javni natječaj pozvati se na to pravo, te priložiti sve dokaze o ispunjavanju traženih uvjeta iz javnog natječaja kao i sve dokaze kojima ostvaruju pravo prednosti pri zapošljavanju, u kojem slučaju imaju prednost u odnosu na ostale kandidate samo pod jednakim uvjetima.

Kandidat koji ostvaruje pravo prednosti pri zapošljavanju sukladno članku 101. Zakonu o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21, 156/23), dokazuje to potrebnim dokumentima. Dokazi potrebni za ostvarivanje prava prednosti pri zapošljavanju objavljeni su na stranici Ministarstva branitelja Republike Hrvatske https://branitelji.gov.hr/zaposljavanje-843/843.

Kandidat koji ostvaruje pravo prednosti pri zapošljavanju sukladno članku 48. Zakona o civilnim stradalnicima iz Domovinskog rata („Narodne novine“ broj 84/21, 13/26), uz prijavu na natječaj dužan je, osim dokaza o ispunjavanju traženih uvjeta, priložiti i sve potrebne dokaze iz članka 49. navedenog Zakona. Dokazi potrebni za ostvarivanje prava prednosti pri zapošljavanju objavljeni su na stranici Ministarstva branitelja Republike Hrvatske https://branitelji.gov.hr/zaposljavanje-843/843.

Kandidat koji ostvaruje pravo prednosti pri zapošljavanju na temelju članka 48. f. Zakona o zaštiti vojnih i civilnih invalida rata („Narodne novine“ 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 94/01, 103/03, 148/13, 98/19) dokazuje to rješenjem ili potvrdom o priznatom statusu iz koje je vidljivo to pravo, te dokazom iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i sl.).

Kandidat koji ostvaruje pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ 157/13, 152/14, 39/18, 32/20) dokazuje to odgovarajućom javnom ispravom o invaliditetu na temelju koje se osoba može upisati u očevidnik zaposlenih osoba s invaliditetom, te dokazom iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidat koji se poziva na pravo prednosti pri zapošljavanju na temelju članka 22. Ustavnog zakona o pravima nacionalnih manjina („Narodne novine“ broj 155/02, 47/10, 80/10, 93/11), uz prijavu na natječaj, pored dokaza o ispunjavanju traženih uvjeta, nije dužan dokazivati svoj status pripadnika nacionalne manjine.

Izabrani kandidat biti će pozvan da u primjerenom roku, a prije donošenja rješenja o prijmu u službu, dostavi uvjerenje nadležnog suda da se protiv njega ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta te dostavi na uvid izvornike dokaza o ispunjavanju formalnih uvjeta iz javnog natječaja, čije su preslike priložene uz prijavu na javni natječaj, uz upozorenje da se nedostavljanje traženih isprava smatra odustankom od prijma u službu.

Urednom prijavom se smatra prijava koja sadrži sve podatke i priloge navedene u javnom natječaju. 

Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj, o čemu joj se dostavlja pisana obavijest u kojoj se navodi razlozi zbog kojih se ne smatra kandidatom prijavljenim na javni natječaj. Obavijest se u pravilu dostavlja na adresu elektroničke pošte prijavitelja.

U postupku javnog natječaja za prijam namještenika u službu izbor kandidata obavlja se na temelju rezultata provedenog intervjua na koji mogu pristupiti samo kandidati koji su podnijeli pravodobnu i urednu prijavu i koji ispunjavaju formalne uvjete iz javnog natječaja.

Riječni i pojmovni skupovi u ovom natječaju koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

[bookmark: _Hlk105746441]Na mrežnoj stranici Zadarske županije, https://www.zadarska-zupanija.hr/prijam-u-slu%C5%BEbu/prijem-u-sluzbu-natjecaji-u-tijeku naveden je opis poslova i podaci o plaći radnog mjesta koje se popunjava javnim natječajem te način provođenja intervjua.

Vrijeme održavanja prethodne provjere znanja i sposobnosti kandidata objaviti će se najmanje pet dana prije održavanja provjere na mrežnoj stranici Zadarske županije na poveznici https://www.zadarska-zupanija.hr/prijam-u-slu%C5%BEbu/prijem-u-sluzbu-natjecaji-u-tijeku.

O rezultatima javnog natječaja kandidati će biti obaviješteni javnom objavom rješenja o prijmu u službu izabranog kandidata na mrežnoj stranici Zadarske županije na poveznici https://www.zadarska-zupanija.hr/prijam-u-slu%C5%BEbu/prijem-u-sluzbu-natjecaji-u-tijeku

Dostava rješenja svim kandidatima smatra se obavljenom istekom osmoga dana od dana objave rješenja na mrežnim stranicama Zadarske županije.

[bookmark: _Hlk190770771]Pisane prijave na javni natječaj s dokazima o ispunjavanju uvjeta, podnose se u roku od 8 dana od dana objave javnog natječaja u „Narodnim novinama“, neposredno u pisarnicu Zadarske županije na adresi Ivana Mažuranića 28, 23000 Zadar, ili preporučeno poštom na adresu: ZADARSKA ŽUPANIJA, Božidara Petranovića 8, 23000 Zadar, s obaveznom naznakom „Prijava na javni natječaj za prijam u službu namještenika za tehničke poslove u Upravni odjel za pravne i zajedničke poslove – NE OTVARAJ“.

Prijava je podnesena u roku ako je prije isteka roka zaprimljena u pisarnici Zadarske županije, a ako je prijava upućena poštom preporučeno ili predana ovlaštenom pružatelju poštanskih usluga kao preporučena pošiljka, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

